CATALÀ

Apple Inc.
Contracte de llicència de programari de l’iTunes per a Windows

Si us plau, llegiu atentament aquest contracte de llicència de programari («llicència») abans d’utilitzar el programari d’Apple.  En utilitzar el programari d’Apple, s’entén que accepteu complir els termes i condicions d’aquesta llicència. Si no les accepteu, no feu servir el programari. Si no esteu d’acord amb les condicions de la llicència, podeu retornar el programari d’Apple al lloc on l’heu comprat i demanar la devolució de l’import. Si vau accedir al programari d’Apple per via electrònica, feu clic a «no acceptar/refusar». En el cas que el programari d’Apple vingués inclòs amb la vostra adquisició de maquinari, haureu de retornar el paquet complet, maquinari i programari, per obtenir el reembossament dels vostres diners. 

Nota important: En la mesura en què aquest programari es pot fer servir per reproduir materials, se us concedeix la llicència només per a la reproducció de materials no sotmesos a copyright, materials dels quals tingueu el copyright o per als quals tingueu l’autorització o el permís legal per reproduir-los. En la mesura en què aquest programari es pot fer servir per accedir remotament a fitxers de música a fi d’escoltar-los a diversos ordinadors, l’accés remot a música amb drets d’autor només es proporciona per als usos legals contemplats per la llei o legalment permesos. Quan no estigueu segur si teniu dret a copiar o permetre l’accés a qualsevol material, poseu-vos en contacte amb el vostre assessor legal. 

1. General. Apple Inc. («Apple») us concedeix, sense efectuar acte de venda i conforme exclusivament als termes i les condicions d’aquesta Llicència, una llicència per a l’ús del programari, de la documentació i de les tipografies d’Apple i de tercers que acompanyen aquesta llicència, ja es subministrin en un disc dur, en una memòria només de lectura o en qualsevol altre suport o forma (es coneix conjuntament com a «Programari d’Apple»). Apple es reserva tots els drets que no us són concedits expressament. Els termes i les condicions d’aquesta Llicència són aplicables a qualsevol actualització del programari proporcionada per Apple que substitueixi i/o complementi el producte de Programari d’Apple, llevat que tal actualització tingui una llicència pròpia, cas en què seran aplicables els termes i les condicions d’aquesta llicència pròpia.  

El títol i els drets de propietat intel·lectual dels contingut mostrat o al qual s'accedeix a través del Programari d'Apple pertanyen al propietari del contingut corresponent. El contingut pot estar protegit per lleis de copyright o altres lleis i tractats de propietat intel·lectual, i pot estar subjecte a les condiciones d'ús del tercer que proporciona aquest contingut. Aquesta llicència no us concedeix els drets per utilitzar aquest contingut.

2. Usos permesos de la Llicència i restriccions. 
A. D’acord amb els termes i les condicions d’aquesta Llicència, se us concedeix una llicència limitada no exclusiva per instal·lar i utilitzar el Programari d’Apple. En la mesura en què el Programari d’Apple es pot fer servir per reproduir materials, aquest ús es limita a la reproducció de materials no sotmesos a copyright, materials dels quals tingueu el copyright o per als quals tingueu l’autorització o el permís legal per reproduir-los. Resta prohibit fer disponible el Programari d’Apple a través d’una xarxa, mitjançant la qual es podria fer servir simultàniament a diversos ordinadors. Podeu fer una còpia del Programari d’Apple en un format llegible per aquest i únicament amb finalitats de còpia de seguretat, sempre que aquesta còpia de seguretat contingui tota la informació de drets d’autor i copyright i tots els altres avisos sobre propietat que consten a l’original. 

A més de les restriccions indicades anteriorment, la llicència de les biblioteques propietat d’Apple («DLL d’Apple») incloses amb el Programari d’Apple es concedeix únicament per al seu ús amb el Programari d’Apple, tret que sigueu un desenvolupador de WebKit, cas en què podeu fer servir les DLL d’Apple per a ús personal o per a ús intern de la vostra empresa en connexió amb el desenvolupament de WebKit i en compliment de les llicències de WebKit rellevants <http://webkit.org/>. 

B. No teniu autorització per efectuar les operacions (i accepteu no efectuar-les ni permetre que altres les duguin a terme) de copiar (excepte en els casos permesos expressament per aquesta Llicència), descompilar, realitzar enginyeria inversa, desmuntar, intentar obtenir el codi font, desencriptar, modificar o crear treballs derivats del Programari d’Apple, ni de cap de les seves parts (excepte en els casos i exclusivament dins els límits en què la legislació vigent prohibeixi qualsevol de les restriccions anteriors o dins els límits permesos pels termes i condicions de llicència que regeixin l’ús de components de codi font obert inclosos al Programari d’Apple).  Qualsevol intent d’efectuar les operacions esmentades constitueix una infracció dels drets d’Apple i dels seus llicenciadors sobre el Programari d’Apple.

C. VoiceOver Kit - Actualitzacions automàtiques. Quan feu servir VoiceOver Kit versió 1.3, Actualització de Programari comprovarà periòdicament a Apple si hi ha actualitzacions relatives a les regles de pronúncia que VoiceOver fa servir per generar els ítems de veu que sentiu quan teniu VoiceOver seleccionat. Si hi ha cap actualització d’aquestes normes de pronúncia disponible, es descarregarà automàticament al vostre ordinador i, quan teniu VoiceOver seleccionat, es generarà aquesta versió nova dels ítems de veu i se sincronitzarà amb l’iPod La versió antiga dels ítems de veu deixarà d’estar disponible. Aquestes actualitzacions automàtiques no modificaran el contingut multimèdia (per exemple: música, vídeos o podcasts) que teniu a l’iPod o a la biblioteca de l’iTunes.

D. Alguns components del Programari d’Apple, i els programes de codi font obert de tercers inclosos amb el Programari d’Apple, poden estar o haver estat disponibles a Apple al lloc web Open Source (http://www.opensource.apple.com/)  (de forma col·lectiva anomenat «Components de Codi Font Obert»). Podeu modificar o substituir aquests Components de Codi Font Obert, sempre que: (i) el Programari d’Apple modificat resultant es faci servir en lloc del Programari d’Apple sense modificar a un únic ordinador de marca Apple; i (ii) compliu altrament els termes i les condicions d’aquesta Llicència i qualsevol altre terme de llicència aplicable que reguli l’ús dels Components de Codi Font Obert. Apple no està obligat a proporcionar manteniment o suport tècnic de qualsevol altra mena per al Programari d’Apple modificat resultant.

3. Transferència. No teniu autorització per llogar, arrendar, prestar ni redistribuir el Programari d’Apple ni concedir-ne llicència a tercers. Tanmateix, podeu transferir a un tercer, de forma permanent i una sola vegada, tots els vostres drets sobre el Programari d’Apple sempre que: (a) la transferència comprengui tot el Programari d’Apple, inclosos tots els seus components, els suports originals (si escau), la documentació impresa i aquesta Llicència; (b) no conserveu cap còpia, total o parcial, del Programari d’Apple, incloses les còpies desades en un ordinador o en qualsevol altre dispositiu d’emmagatzematge; i (c) el tercer que rebi el Programari d’Apple llegeixi i accepti els termes i condicions d’aquesta Llicència. 

4. Consentiment per a la utilització de dades. 
A. Si decidiu permetre la recopilació de dades de diagnòstic i ús, s’entén que accepteu que Apple, les seves filials i els seus representants puguin recopilar, mantenir, processar i utilitzar informació de diagnòstic, tècnica i d’ús, així com altres tipus d’informació relacionada, inclosa (sense caràcter limitador) la informació sobre el vostre ordinador, sistema, aplicacions de programari i perifèrics que es recopila periòdicament per proporcionar-vos, si n’hi ha, actualitzacions de programari, suport tècnic de productes i altres serveis relacionats amb el Programari d’Apple i per verificar el compliment dels termes i condicions d’aquesta Llicència. Apple pot utilitzar aquesta informació, sempre que s’hagi recopilat d’una manera que no us identifiqui personalment, per proporcionar i millorar els productes i serveis d’Apple.

B. Si esteu connectats a la xarxa social Ping i feu servir la barra lateral de l’iTunes, l’iTunes enviarà a Apple informació relativa al contingut que seleccioneu a la vostra biblioteca de l’iTunes amb la finalitat de proporcionar-vos recomanacions personals a Ping.  L’ús de Ping implica l’acceptació per la vostra part que Apple faci ús d’aquesta informació.  Si no voleu que l’iTunes enviï aquesta informació a Apple per fer-la servir a Ping, podeu ocultar la barra lateral de l’iTunes o desconnectar-vos de Ping.

C. En tot moment, la vostra informació es tractarà d’acord amb la política de privadesa d’Apple, que s’incorpora en forma de referència en aquesta Llicència i es pot consultar a: www.apple.com/es/privacy/.

5. La botiga iTunes Store i altres Serveis. 
A. Aquest programari proporciona accés a la botiga iTunes Store d’Apple (en cas que sigui disponible), la qual ofereix descàrregues de música a la venda i d’altres serveis, a l’App Store i serveis i a llocs web de tercers (anomenats de manera col·lectiva i individual «Serveis»), És possible que aquests Serveis no estiguin disponibles en tots els idiomes o països. L’ús d’aquests Serveis requereix accés a Internet (així mateix, l’ús de determinats Serveis pot requerir un ID d’Apple) i, a més, pot requerir que accepteu termes i condicions addicionals del servei i és possible que estigui subjecte a tarifes addicionals.

B. En utilitzar aquest programari en connexió amb un ID d’Apple, un compte d’iTunes Store o un compte d’iCloud, s’entén que accepteu els termes i les condicions aplicables per a tal compte, com ara la darrera versió dels termes i de les condicions de l’iTunes Store, que podeu obtenir i consultar a http://www.apple.com/legal/itunes/ww/, o els termes i condicions d’iCloud, que estan disponibles a  http://www.apple.com/legal/icloud/ww/, respectivament. Si no accepteu els termes i les condicions aplicables al compte, no feu servir el Programari d’Apple en connexió amb el compte.

C. Reconeixeu que, en utilitzar qualsevol dels Serveis, és possible que accediu a continguts que poden ser considerats ofensius, indecents o censurables, els quals poden estar identificats o no com a llenguatge per a adults. No obstant això, accepteu utilitzar els Serveis pel vostre compte i risc i accepteu també que Apple no serà responsable davant vós per continguts que es puguin considerar ofensius, indecents o censurables. Tot i que el tipus de contingut (inclosos els gèneres, els subgèneres i les categories i subcategories dels podcasts, entre d’altres) i les descripcions es proporcionen per a la vostra comoditat, reconeixeu i accepteu que Apple no en garanteix la precisió.

D. Determinats Serveis poden mostrar, incloure o fer disponibles continguts, dades, informació, aplicacions o materials de tercers («Materials de Tercers») o proporcionar enllaços a determinats llocs web de tercers. En utilitzar els Serveis, reconeixeu i accepteu que Apple no és responsable d’examinar o avaluar el contingut, la precisió, la completesa, la puntualitat, la validesa, el compliment del copyright, la legalitat, la decència, la qualitat o qualsevol altre aspecte dels Materials de Tercers o dels llocs web esmentats. Apple i els seus representants, subsidiaris i filials no donen garantia ni suport i no seran responsables davant vós ni davant cap altra persona per cap Servei ni Material de Tercers o lloc web, ni per cap altre material, producte o servei de tercers. Els Materials de Tercers i els enllaços a altres llocs web es proporcionen exclusivament per a la vostra comoditat. Accepteu no utilitzar els materials de tercers de cap manera que infringir o vulnerar els drets de qualsevol altre part i que Apple no serà responsable de cap manera de qualsevol ús d’aquesta naturalesa.

E. Accepteu que els Serveis, incloent-hi (però no de manera exclusiva) els gràfics, els clips d’àudio i el contingut editorial, inclouen continguts, informació i material que és propietat d’Apple i/o dels seus llicenciadors i que està protegit per les lleis de propietat intel·lectual aplicables i per altres lleis, inclosa, sense caràcter limitador, les lleis de copyright. Accepteu que no fareu servir aquests continguts, informació i materials propietat d’Apple per a cap finalitat que no sigui l’ús permès dels Serveis, ni de cap altra manera que sigui incoherent amb els termes i condicions d’aquesta Llicència o infringeixi qualsevol dret de propietat intel·lectual d’un tercer o d’Apple. No esteu autoritzat a reproduir cap part dels Serveis, de cap manera ni per cap mitjà. Accepteu no modificar, llogar, arrendar, prestar, vendre, distribuir ni crear treballs derivats basats en els Serveis, per cap mitjà, i accepteu no explotar els Serveis de cap manera no autoritzada, inclòs, sense caràcter limitador, l’ús dels Serveis per transmetre virus, cucs o troians informàtics ni cap altre programari maliciós o per sobrepassar o sobrecarregar la capacitat de la xarxa. A més, accepteu no utilitzar els Serveis de cap manera que pugui assetjar, abusar, espiar, amenaçar, difamar o vulnerar o infringir de qualsevol altra manera els drets de cap tercer, i també accepteu que Apple no serà responsable de cap manera de qualsevol ús d’aquesta naturalesa, ni dels missatges o transmissions assetjadors, amenaçadors, difamatoris, ofensius, infractors o il·legals que pugueu rebre com a resultat de l’ús de qualsevol dels Serveis. 

F. Així mateix, els Serveis i els Materials de Tercers als quals pugueu accedir o que es puguin mostrar o enllaçar a través del Programari d’Apple no estan disponibles en tots els idiomes ni a tots els països. Apple no declara que els Serveis o Materials esmentats siguin adequats o estiguin disponibles per a utilitzar-los en cap regió determinada. En la mesura en què decidiu utilitzar o accedir als Serveis o Materials  de Tercers esmentats, s’entén que ho feu per iniciativa pròpia i que assumiu la responsabilitat del compliment de totes les lleis aplicables, incloses, sense caràcter limitador, les lleis locals aplicables. Apple i els seus llicenciadors es reserven el dret a modificar, suspendre, retirar o desactivar l’accés a qualsevol dels Serveis en qualsevol moment i sense previ avís. Apple no serà en cap cas responsable de l’eliminació o desactivació de l’accés als Serveis esmentats. Així mateix, Apple pot imposar límits a l’ús o accés a determinats Serveis, en qualsevol cas i sense previ avís ni responsabilitat. 

6. Expiració de la Llicència. Aquesta Llicència és vigent fins que expiri. Els drets que us concedeix aquesta Llicència expiraran automàticament sense previ avís d’Apple si incompliu qualsevol dels termes i condicions que conté. Quan expiri aquesta Llicència, haureu de deixar d’utilitzar el Programari d’Apple i destruir-ne totes les còpies, completes o parcials. Els apartats 4, 5, 6, 7, 8, 12 i 13 d’aquesta Llicència continuaran sent vigents després de l’expiració de la Llicència.

7. Exclusió de garanties. 
A.     Si sou un usuari consumidor (és a dir, si feu servir el Programari d’Apple fora del vostre negoci, empresa o entorn professional), és possible que tingueu drets legals en el vostre país de residència que prohibeixin que se us apliquin les limitacions següents, per la qual cosa en aquests països no us seran aplicables. Per obtenir més informació sobre aquests drets, poseu-vos en contacte amb una organització d’assessorament a consumidors del vostre país.

B.     RECONEIXEU I ACCEPTEU EXPRESSAMENT QUE, DINS ELS LÍMITS PERMESOS PER LA LLEI APLICABLE, L’ÚS DEL PROGRAMARI D’APPLE I DELS SERVEIS S’EFECTUA EXCLUSIVAMENT PEL VOSTRE COMPTE I RISC, I QUE ASSUMIU TOT EL RISC RELATIU A QUALITAT SATISFACTÒRIA, FUNCIONAMENT, PRECISIÓ I APTITUD. 

C.      DINS ELS LÍMITS PERMESOS PER LA LLEI APLICABLE, EL PROGRAMARI I ELS SERVEIS D’APPLE ES PROPORCIONEN «TAL COM SÓN» I «TAL COM ESTAN DISPONIBLES», AMB TOTS ELS SEUS POSSIBLES DEFECTES I SENSE GARANTIA DE CAP TIPUS, I APPLE I ELS LLICENCIADORS D’APPLE (ANOMENATS CONJUNTAMENT «APPLE» ALS EFECTES DELS APARTATS 7 I 8) EXCLOUEN PER MITJÀ D’AQUESTA LLICÈNCIA TOTES LES GARANTIES I CONDICIONS RELATIVES AL PROGRAMARI I ALS SERVEIS D’APPLE, JA SIGUI EXPRESSES, IMPLÍCITES O LEGALS, INCLOSES, SENSE CARÀCTER LIMITADOR, LES GARANTIES I/O CONDICIONS DE COMERCIABILITAT, QUALITAT SATISFACTÒRIA, IDONEÏTAT PER A UN FI DETERMINAT, PRECISIÓ, GAUDI PACÍFIC I NO-INFRACCIÓ DE DRETS DE TERCERS. 

D.     APPLE NO GARANTEIX, SENS PERJUDICI DEL VOSTRE GAUDI DEL PROGRAMARI D’APPLE I DELS SERVEIS, QUE LES FUNCIONS CONTINGUDES EN EL PROGRAMARI D’APPLE O ELS SERVEIS EFECTUATS PER AQUEST PROGRAMARI SATISFACIN LES VOSTRES NECESSITATS, QUE EL FUNCIONAMENT DEL PROGRAMARI D’APPLE I DELS SERVEIS ESTIGUI LLIURE D’INTERRUPCIONS O ERRORS, QUE TOTS ELS SERVEIS CONTINUÏN ESTANT DISPONIBLES, QUE ELS DEFECTES DEL PROGRAMARI D’APPLE O DELS SERVEIS SIGUIN CORREGITS, NI QUE EL PROGRAMARI D’APPLE SIGUI COMPATIBLE O FUNCIONI AMB QUALSEVOL PROGRAMARI, APLICACIÓ O SERVEI DE TERCERS. LA INSTAL·LACIÓ D’AQUEST PROGRAMARI POT AFECTAR LA USABILITAT DE PROGRAMARI, APLICACIONS O SERVEIS DE TERCERS.  

E.     RECONEIXEU, A MÉS, QUE EL PROGRAMARI D’APPLE I ELS SERVEIS NO ESTAN DESTINATS NI SÓN ADEQUATS PER UTILITZAR-SE EN SITUACIONS O ENTORNS EN QUÈ UNA FALLIDA O RETARD O UN ERROR O IMPRECISIÓ DEL CONTINGUT, DE LES DADES O DE LA INFORMACIÓ PROPORCIONADES PEL PROGRAMARI D’APPLE O PELS SERVEIS POGUESSIN OCASIONAR LA MORT, DANYS PERSONALS O GREUS DANYS FÍSICS O MEDIAMBIENTALS, INCLOSOS, SENSE CARÀCTER LIMITADOR, L’OPERACIÓ D’INSTAL·LACIONS NUCLEARS, DE SISTEMES DE NAVEGACIÓ AÈRIA O COMUNICACIÓ, DE SISTEMES DE CONTROL DEL TRÀNSIT AERI, D’APARELLS DE SUPORT VITAL O D’EQUIPS ARMAMENTÍSTICS.

F.     CAP INFORMACIÓ O ASSESSORAMENT ESCRIT O VERBAL FACILITAT PER APPLE O PER UN REPRESENTANT AUTORITZAT D’APPLE GENERARAN CAP GARANTIA. SI EL PROGRAMARI D'APPLE O ELS SERVEIS RESULTESSIN SER DEFECTUOSOS, ASSUMIREU EL COST ÍNTEGRE DE TOTS ELS SERVEIS, REPARACIONS I CORRECCIONS NECESSARIS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ DE GARANTIES IMPLÍCITES O LA LIMITACIÓ DE DRETS LEGALS APLICABLES D’UN CONSUMIDOR, ÉS POSSIBLE QUE L’EXCLUSIÓ I LES LIMITACIONS ANTERIORS NO US SIGUIN APLICABLES.  

8. Límit de responsabilitat. DINS ELS LÍMITS PERMESOS PER LA LLEI APLICABLE, APPLE NO SERÀ RESPONSABLE EN CAP CAS DELS DANYS PERSONALS NI DE CAP DANY ACCESSORI, ESPECIAL, INDIRECTE O EMERGENT, INCLOSOS, SENSE CARÀCTER LIMITADOR, ELS DANYS PER LUCRE CESSANT, PER CORRUPCIÓ O PÈRDUA DE DADES, PER IMPOSSIBILITAT DE TRANSMETRE O REBRE DADES O PER INTERRUPCIÓ DE L’ACTIVITAT EMPRESARIAL I QUALSEVOL ALTRE TIPUS DE DANY O PÈRDUA COMERCIAL DERIVAT O RELACIONAT AMB EL VOSTRE ÚS O MAL ÚS DEL PROGRAMARI D’APPLE O DELS SERVEIS O DE QUALSEVOL PROGRAMARI O APLICACIÓ DE TERCERS QUE S’UTILITZI JUNT AMB EL PROGRAMARI D’APPLE, SIGUI QUINA EN SIGUI LA CAUSA I AMB INDEPENDÈNCIA DE LA TEORIA DE LA RESPONSABILITAT CIVIL (RESPONSABILITAT CONTRACTUAL O EXTRACONTRACTUAL, O ALTRES), FINS I TOT SI APPLE HA ESTAT INFORMAT DE LA POSSIBILITAT QUE ES PRODUEIXIN ELS DANYS ESMENTATS. ATÈS QUE LES JURISDICCIONS D’ALGUNS PAÏSOS NO PERMETEN LA LIMITACIÓ DE RESPONSABILITAT PER DANYS PERSONALS O PER DANYS ACCESSORIS O EMERGENTS, ÉS POSSIBLE QUE AQUESTA LIMITACIÓ NO US SIGUI APLICABLE. La responsabilitat total d’Apple per danys i perjudicis (diferents dels exigits per la llei vigent en els casos en què hi hagi danys personals) no superarà en cap cas la quantitat de cinquanta dòlars dels EUA (50 USD). Les limitacions anteriors seran aplicables fins i tot si la reparació esmentada no aconsegueix el seu objectiu fonamental.

9. Control de les exportacions. No esteu autoritzat a utilitzar ni, en cap altre cas, exportar o reexportar el Programari d'Apple, excepte de la manera permesa per la legislació dels Estats Units i per les lleis del país en què heu obtingut el Programari d'Apple. En concret, però sense caràcter limitador, el Programari d'Apple no es pot exportar ni reexportar a: (a) cap país sotmès a embargament pels Estats Units, o (b) cap persona que figuri en la Llista de Ciutadans Especialment Designats del Departament del Tresor dels Estats Units o en les llistes de Persones Denegades o Entitats Denegades del Departament de Comerç dels Estats Units. En utilitzar el Programari d'Apple, s’entén que declareu i garantiu que no sou en cap d’aquests països i que no figureu en cap de les llistes esmentades. Així mateix, accepteu no utilitzar el Programari d’Apple amb finalitats prohibides per la legislació dels Estats Units, inclosos, sense caràcter limitador, el desenvolupament, el disseny, la fabricació o la producció de míssils o armes nuclears, químiques o biològiques.

10. L’Administració com a usuari final. El Programari d'Apple i la documentació relacionada es consideren «Articles Comercials», segons la definició que fa d’aquest terme l’apartat 48, paràgraf 2.101, del Codi de Normes Federals (CFR) dels Estats Units, i consten de «Programari Informàtic d’Ús Comercial» i «Documentació de Programari Informàtic d’Ús Comercial», d’acord amb l’ús que fan d’aquests termes els apartats 48, paràgraf 12.212, o 48, paràgraf 227.7202, de les CFR, segons el que escaigui.  En virtut dels apartats 48, paràgraf 12.212, i 48, paràgrafs del 227.7202-1 al 227.7202-4, del CFR, segons el que escaigui, el Programari Informàtic d’Ús Comercial i la Documentació de Programari Informàtic d’Ús Comercial es distribueixen i es concedeixen sota llicència a usuaris finals de l’Administració dels Estats Units: (a) únicament com a Articles Comercials i (b) només amb els drets concedits a tots els altres usuaris finals per mitjà dels termes i condicions d’aquesta Llicència. Queden reservats els drets no publicats, d’acord amb les lleis de copyright dels Estats Units.

11. Llei aplicable i independència de les estipulacions. Aquesta Llicència es regirà i s’interpretarà segons les lleis de l’Estat de Califòrnia, excloent-ne els principis de conflicte de dret. Aquesta Llicència no estarà regida per la Convenció de les Nacions Unides sobre Contractes de Compravenda Internacional de Mercaderies, l’aplicació de la qual s’exclou expressament.  Si sou un consumidor resident al Regne Unit, aquesta Llicència es regirà per les lleis corresponents a la jurisdicció on residiu. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquesta Llicència, la resta de la Llicència continuarà sent plenament vigent i efectiva.  

12. Contracte íntegre; idioma aplicable. Aquesta Llicència constitueix l’acord complet entre les parts respecte al Programari d’Apple llicenciat i substitueix tots els acords anteriors o actuals relatius al seu objecte, amb l’excepció de qualsevol altre terme o condició que hagueu d’acceptar si seleccioneu utilitzar la botiga en línia d’Apple, termes i condicions addicionals que poden regular l’ús que feu de la botiga i dels Serveis que hi adquiriu. Cap modificació o esmena d’aquesta Llicència no serà vàlida si no s’efectua per escrit i du la signatura d’Apple. Tota traducció d’aquesta Llicència s’efectua per satisfer les necessitats dels diferents països, i si sorgís cap conflicte entre la versió anglesa i qualsevol versió en una altra llengua, prevaldrà la versió anglesa d’aquesta Llicència, dins els límits permesos per les lleis de cada país.

13. Reconeixements de tercers. 
A. Algunes parts del Programari d'Apple utilitzen o inclouen programari de tercers i altres materials amb copyright. Els reconeixements, els termes i condicions de llicència i les limitacions de responsabilitat corresponents als materials esmentats estan inclosos en la documentació electrònica del Programari d'Apple, i l’ús que feu d’aquests materials està subjecte als respectius termes i condicions.

B. Ús d’MPEG-4. La llicència d’aquest producte es concedeix sota llicència d’acord amb l’MPEG-4 Visual Patent Portfolio License (Llicència de la Cartera de Patents de l’Estàndard Visual MPEG-4) per a la codificació en compliment de l’estàndard dels sistemes MPEG-4, tret que calgui cap llicència o pagament addicional de drets d’autor per a la codificació en connexió amb (i) les dades emmagatzemades o replicades als suports físics que es paguen títol per títol i/o (ii) dades que es paguen títol per títol i es transmeten a l’usuari final per al seu emmagatzemament i/o ús permanent. Aqueste llicències addicionals poden obtenir-se a MPEG LA, LLC. Consulteu http://www.mpegla.com per coneixe’n els detalls addicionals.

Aquest producte es concedeix sota llicència d’acord amb l’MPEG-4 Visual Patent Portfolio License (Llicència de la Cartera de Patents de l’Estàndard Visual MPEG-4) per a l’ús personal i no comercial d’un consumidor per (i) codificar vídeo conforme a l’Estàndard Visual MPEG-4 («Vídeo MPEG-4») i/o per (ii) descodificar vídeo MPEG-4 que hagi estat codificat per un consumidor al llarg d’una activitat personal i no comercial i/o s’hagi obtingut d’un proveïdor de vídeo amb llicència d’MPEG LA per subministrar vídeo MPEG-4. No es concedeix ni s’entendrà que s’ha concedit tàcitament cap altra llicència per a cap altre ús. Podeu obtenir més informació, per exemple sobre usos promocionals, interns i comercials, i concessions de llicències a MPEG LA, LLC. Visiteuhttp://www.mpegla.com. 

C. Avís sobre H.264/AVC. En la mesura en què el Programari d’Apple conté funcions de codificació i/o descodificació d’AVC, l’ús comercial de l’H.264/AVC requereix una llicència addicional, i s’hi aplica la disposició següent: LA FUNCIÓ AVC EN AQUEST PRODUCTE ES CONCEDEIX SOTA LLICÈNCIA PER MITJÀ D’AQUESTA LLICÈNCIA ÚNICAMENT PER A L’ÚS PERSONAL I NO COMERCIAL D’UN CONSUMIDOR PER (i) CODIFICAR VÍDEO SEGONS L’ESTÀNDARD AVC («VÍDEO AVC») I/O (ii) DESCODIFICAR VÍDEO AVC QUE HAGI ESTAT CODIFICAT PER UN CONSUMIDOR AL LLARG D’UNA ACTIVITAT PERSONAL I NO COMERCIAL I/O VÍDEO AVC QUE S’HAGI OBTINGUT D’UN PROVEÏDOR DE VÍDEO AMB LLICÈNCIA PER SUBMINISTRAR VÍDEO AVC. PODEU OBTENIR INFORMACIÓ SOBRE ALTRES USOS I LLICÈNCIES A MPEG LA L.L.C. VISITEU HTTP://WWW.MPEGLA.COM.

14. Termes i condicions dels Serveis i Programari de Tercers.
A. Contracte de llicència de l’usuari final de Gracenote® 
Aquesta aplicació o dispositiu conté programari de Gracenote, Inc de Emeryville, Califòrnia (denominat "Gracenote"). Aquest programari de Gracenote (el "programari Gracenote") permet que aquesta aplicació s'efectuï la identificació del disc i / o arxiu i obtingui informació sobre la música, incloent el nom, artista, pista i títol ("dades Gracenote") dels servidors en línia o bases de dades incrustades (denominats col · lectivament "servidors Gracenote") i realitzar altres funcions. Vostè pot utilitzar les dades Gracenote només mitjançant les funcions per a l'Usuari final d'aquesta aplicació o dispositiu. 

Vostè accepta que utilitzarà les dades, el programari i els servidors Gracenote només per a ús personal i no comercial. Vostè accepta no assignar, copiar, transferir ni transmetre el programari ni dades Gracenote a tercers. VOSTÈ ACCEPTA NO USAR NI EXPLOTAR DADES, EL PROGRAMARI NI ELS SERVIDORS Gracenote, EXCEPTE SEGONS PERMET EXPRESSAMENT en aquesta declaració. 

Vostè accepta que la seva llicència no exclusiva per usar les dades, el programari i els servidors Gracenote acabarà si infringeix aquestes restriccions. Si la seva llicència acaba, vostè accepta cessar tot ús de les dades, el programari i els servidors Gracenote. Gracenote es reserva tots els drets de les dades, el programari i els servidors Gracenote, inclosos els drets de propietat. Sota cap circumstància Gracenote assumirà cap responsabilitat de pagar per la informació que vostè lliuri. Vostè accepta que Gracenote, Inc té també veu drets segons aquest Acord contra vostè directament en el seu propi nom. 

El servei Gracenote utilitza un identificador exclusiu per a registrar consultes amb finalitats estadístiques. L'objectiu de l'identificador numèric assignat a l'atzar és permetre que el servei Gracenote compti les consultes sense saber res sobre qui és vostè. Per obtenir més informació, consulteu el lloc web, on trobarà la Política de privacitat de Gracenote per al servei Gracenote. 

Vostè rebrà llicència per al programari Gracenote i cada element de les dades Gracenote "TAL QUAL". Gracenote no manifesta ni emet garanties, expresses o implícites, sobre l'exactitud de les dades de Gracenote continguts en els servidors Gracenote. Gracenote es reserva el dret a eliminar les dades dels servidors Gracenote oa canviar les categories de dades per qualsevol motiu que consideri suficient. No es garanteix que el programari o els servidors Gracenote estiguin lliures d'errors o que el funcionament del programari o els servidors Gracenote serà ininterromput. Gracenote no està obligat a proporcionar categories o tipus de dades noves millorats o addicionals que Gracenote pugui decidir proporcionar en el futur, i té la llibertat de posar terme als seus serveis en qualsevol moment. GRACENOTE INVALIDA TOTES LES GARANTIES EXPRESSES O IMPLÍCITES, INCLOENT, PERÒ SENSE LIMITAR-HI LES GARANTIES IMPLÍCITES DE COMERCIABILITAT, IDONEÏTAT PER A UN FI EN PARTICULAR, TÍTOL I INCOMPLIMENT. GRACENOTE NO GARANTEIX ELS RESULTATS QUE S'OBTINDRAN AMB L'ÚS DEL PROGRAMARI O DE QUALSEVOL SERVIDOR GRACENOTE. EN CAP CAS GRACENOTE SERÀ RESPONSABLE PER DANYS CONSEQÜENTS O ACCIDENTALS NI PER LA PÈRDUA DE GUANYS O INGRESSOS.

B. Termes i condicions del servei de ràdio per Internet Kerbango.  
Termes del servei. L’ús del servei de ràdio per Internet Kerbango («Servei de ràdio per Internet Kerbango») de 3Com Corporation («3Com») comporta l’acceptació dels termes i de les condicions següents («TOS»):

3Com Links. Els llocs web mostrats com a resultat de cerques o enllaçats des del Servei de ràdio per Internet Kerbango són propietat i estan operats per persones individuals i/o empreses sobre les quals 3Com no té cap control. 3Com no assumeix cap responsabilitat pel contingut de cap dels llocs web inclosos al resultats de les cerques o als quals enllaci per alguna altra via el Servei de ràdio per Internet Kerbango. 

Només per a ús personal. El Servei de ràdio per Internet Kerbango es posa a la vostra disposició exclusivament per a ús personal i no comercial. L’ús del Servei de ràdio per Internet Kerbango per vendre un producte o un servei o bé per incrementar el trànsit al vostre lloc web amb finalitats comercials, com ara les vendes de publicitat, queda expressament prohibit. Resta prohibit agafar els resultats d’una cerca de Kerbango, canviar-ne el format i exposar-los, com tampoc és permès fer un mirall de la pàgina d’inici de Kerbango de 3Com ni de les pàgines de resultats al vostre lloc web, ni enviar preguntes automatitzades al sistema de Kerbango sense tenir permís exprés de 3Com. 

Si voleu fer un ús comercial del Servei de ràdio per Internet Kerbango, haureu d’arribar a un acord amb 3Com. Adreceu-vos a sales@kerbango.com per obtenir-ne més informació.

Canvis en els termes i les condicions del Servei de ràdio per Internet Kerbango. 3Com pot modificar o finalitzar ocasionalment els seus serveis per qualsevol raó i sense previ avís, i es reserva el dret de posar fi a aquest contracte amb o sense avís, sense cap responsabilitat envers vós o qualsevol altre usuari o tercera part. 3Com es reserva el dret de modificar els TOS ocasionalment sense previ avís. 

Exclusió de garanties. 3Com renuncia a tota responsabilitat per la precisió, el contingut, la compleció, la legalitat, la fiabilitat, el funcionament i la disponibilitat de la informació o el material que mostren els resultats del Servei de ràdio per Internet Kerbango. 3Com renuncia a més a tota responsabilitat per l’eliminació, els errors d’emmagatzematge, els errors de lliurament i les entregues fora de data d’aquesta informació i aquest material. 3Com renuncia a tota responsabilitat per qualsevol dany resultant de la descàrrega o l’accés a informació o material a Internet a través del Servei de ràdio per Internet Kerbango. 

EL SERVEI DE RÀDIO PER INTERNET ES PROPORCIONA «TAL COM ÉS», SENSE GARANTIA DE CAP TIPUS. 3COM EXCLOU TOTES LES GARANTIES, JA SIGUI EXPRESSES, IMPLÍCITES O LEGALS, INCLOSES, SENSE CARÀCTER LIMITADOR, LES GARANTIES I/O CONDICIONS DE COMERCIABILITAT, D’IDONEÏTAT PER A UNA FINALITAT DETERMINADA I DE NO-INFRACCIÓ DE DRETS DE TERCERS.  3COM EXCLOU TOTES LES GARANTIES RELATIVES A LA SEGURETAT, LA FIABILITAT, L’OPORTUNITAT I EL RENDIMENT DEL SERVEI DE RÀDIO PER INTERNET KERBANGO. 3COM EXCLOU TOTES LES GARANTIES PER QUALSEVOL INFORMACIÓ O CONSELL OBTINGUT A TRAVÉS DEL SERVEI DE RÀDIO PER INTERNET KERBANGO. 3COM EXCLOU TOTA GARANTIA PELS SERVEIS O PRODUCTES REBUTS A TRAVÉS DE O ANUNCIATS MITJANÇANT EL SERVEI DE RÀDIO PER INTERNET KERBANGO O REBUTS A TRAVÉS DELS ENLLAÇOS PROPORCIONATS PEL SERVEI DE RÀDIO PER INTERNET KERBANGO, AIXÍ COM PER TOTA INFORMACIÓ O CONSELL REBUT A TRAVÉS DELS ENLLAÇOS FACILITATS PEL SERVEI DE RÀDIO PER INTERNET KERBANGO. 

ENTENEU I ACCEPTEU QUE US DESCARREGUEU O OBTENIU MATERIAL O DADES D’ALGUNA ALTRA MANERA MITJANÇANT EL SERVEI DE RÀDIO PER INTERNET KERBANGO A LA VOSTRA PRÒPIA DISCRECIÓ I AL VOSTRE RISC, I QUE NOMÉS VÓS SOU RESPONSABLE DELS POSSIBLES DANYS QUE PUGUI PATIR EL SISTEMA DEL VOSTRE ORDINADOR O DE LA PÈRDUA DE DADES OCASSIONADA ARREL DE LA DESCÀRREGA D’AQUEST MATERIAL O D’AQUESTES DADES. 

ALGUNS ESTATS I ALTRES JURISDICCIONS NO PERMETEN L’EXCLUSIÓ DE LES GARANTIES EXPLÍCITES, DE MANERA QUE LES EXCLUSIONS ANTERIORS PODEN NO APLICAR-SE EN EL VOSTRE CAS. A MÉS, PODEU GAUDIR D’ALTRES DRETS QUE VARIEN SEGONS L’ESTAT I SEGONS LA JURISDICCIÓ. 

Límit de responsabilitat. 3COM NO SERÀ CONSIDERADA SOTA CAP CIRCUMSTÀNCIA RESPONSABLE DE L’ÚS, CORRECTE O INCORRECTE, QUE L’USUARI FACI DEL SEU COMPTE NI TAMPOC HO SERÀ DE LA FIABILITAT DEL SERVEI DE RÀDIO PER INTERNET KERBANGO EN CAS QUE HI HAGI CAP RECLAMACIÓ RELACIONADA AMB AQUESTA LLICÈNCIA O AMB L’OBJECTE D’AQUESTA. AQUESTA LIMITACIÓ DE LA RESPONSABILITAT S’APLICARÀ PER EVITAR LA RECUPERACIÓ DE DANYS DIRECTES, INDIRECTES, ACCDIENTALS, CONSEQÜENTS, ESPECIALS, EXEMPLARS I PUNITIUS, JA ES BASI LA RECLAMACIÓ EN LES GARANTIES, EL CONTRACTE O UN GREUGE (INCLOSES LES NEGLIGÈNCIES) O EN QUALSEVOL ALTRE ASPECTE (FINS I TOT SI 3COM HA ESTAT INFORMADA DE LA POSSIBILITAT QUE ES PRODUEIXIN ELS DANYS ESMENTATS). AQUESTA LIMITACIÓ DE LA GARANTIA S’APLICARÀ TANT SI ELS DANYS AFLOREN DE L’ÚS O L’ÚS INCORRECTE COM DE LA FIABILITAT DEL SERVEI DE RÀDIO PER INTERNET KERBANGO, DE LA IMPOSSIBILITAT DE FER SERVIR EL SERVEI DE RÀDIO PER INTERNET KERBANGO, O DE LA INTERRUPCIÓ, SUSPENSIÓ O FINALITZACIÓ DEL SERVEI DE RÀDIO PER INTERNET KERBANGO (INCLOSOS ELS DANYS EN QUÈ INCORRIN TERCERES PARTS). AQUESTA LIMITACIÓ TAMBÉ S’APLICARÀ EN RELACIÓ AMB ELS DANYS CAUSATS PER ALTRES SERVEIS O PRODUCTES REBUTS A TRAVÉS DE O ANUNCIATS AL SERVEI DE RÀDIO PER INTERNET KERBANGO O REBUTS A TRAVÉS D’UN ENLLAÇ PROPORCIONAT PEL SERVEI DE RÀDIO PER INTERNET KERBANGO, AIXÍ COM PER QUALSEVOL INFORMACIÓ O CONSELL REBUT A TRAVÉS DE O ANUNCIAT AL SERVEI DE RÀDIO PER INTERNET KERBANGO O REBUT MITJANÇANT ELS ENLLAÇOS PROVISTOS PEL SERVEI DE RÀDIO PER INTERNET KERBANGO. AQUESTA LIMITACIÓ TAMBÉ S’APLICARÀ, DE MANERA NO EXCLUSIVA, A LES DESPESES DE PROVISIÓ DE PRODUCTES O SERVEIS SUBSTITUTIUS, PÈRDUA DE BENEFICIS O PÈRDUA DE DADES. AQUESTA LIMITACIÓ S’APLICARÀ A MÉS EN RELACIÓ AMB EL RENDIMIENT O MANCA DE RENDIMENT DEL SERVEI DE RÀDIO PER INTERNET KERBANGO O QUALSEVOL ALTRE INFORMACIÓ O ARTICLE COMERCIAL QUE APAREGUI, ESTIGUI VINCULAT O RELACIONAT D’ALGUNA MANERA AMB EL SERVEI DE RÀDIO PER INTERNET KERBANGO. TANMATEIX, AQUESTA LIMITACIÓ S’APLICARÀ A QUALSEVOL ERROR DE L’OBJECTIU ESSENCIAL DE QUALSEVOL REMEI LIMITAT I EN L’ABAST MÀXIM PERMÈS PER LA LLEI. 

ALGUNS ESTATS I ALTRES JURISDICCIONS NO PERMETEN L’EXCLUSIÓ O LIMITACIÓ DE LES GARANTIES PER DANYS ACCIDENTALS O CONSEQÜENTS, DE MANERA QUE LES LIMITACIONS I EXCLUSIONS ANTERIORS PODEN NO APLICAR-SE EN EL VOSTRE CAS. 

Sense limitar les exclusions anteriors, 3Com no serà considerada responsable sota cap circumstància per cap endarreriment o error en el rendiment que resulti de manera directa o indirecta d’actes de la natura, de forces o causes alienes a tot control raonable, inclosos, de manera no excloent, els errors d’Internet, els errors del material informàtic, els errors de l’equipament de telecomunicacions o d’altres errors del material, així com talls de llum, vagues, disputes laborals, aldarulls, insurreccions, avalots civils, manca de mà d’obra o de materials, incendis, inundacions, tempestes, explosions, actes de Déu, guerres, accions governamentals, ordres de jutjats o tribunals interns o estrangers, manca de rendiment de tercers o pèrdua de o fluctuacions de calor, llum o aire condicionat. 

Altres disposicions. Aquests TOS es regiran i s’interpretaran segons les lleis de l’Estat de Califòrnia, excloent-ne els principis de conflicte de dret o el vostre estat o país de residència actual. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquests TOS, la resta dels TOS continuarà sent plenament vigent i efectiva. 

Aquests TOS constitueix l’acord complet entre les parts respecte a l’objecte d’aquesta llicència i substitueix tots els acords o contractes anteriors o actuals, escrits o orals, relatius a l’esmentat objecte. Qualsevol renúncia dels TOS serà efectiva només si està per escrit i signada per 3Com. 

EA0815
Rev. 23/09/11